Få Otto Leisner af Henrik Vesterberg som bog på dansk
- Et liv i H.O.P.L.A.
I de gode gamle dage var Otto Leisners ansigt og milde røst ofte inviteret ind i danskernes dagligstuer. Den underholdende radio- og tv-vært stod altid parat i tv-studiet med højt humør, oplysende ord, populærmusik på vinylplader, livsglæde ad libitum og aktiviteter for hele familien. Ja, når det kom til Danmarks Radios mest fængslende programmer, var både Danmark og Leisner skam i H.O.P.L.A.
Otto Leisner, der blev 91 år gammel, startede sin karriere med et utal af populære radioprogrammer i 30'erne, 40'erne og 50'erne, hvorefter han også brød igennem på fjernsynet med underholdningsprogrammer såsom 'Fup eller Fakta', 'På med Pilen', 'Kvit eller dobbelt' og 'H.O.P.L.A'.
"Otto Leisner - Et liv i H.O.P.L.A." er skrevet af journalisten Henrik Vesterberg, der i bogen skildrer radio- og tv-pioner Otto Leisners imponerende liv og levned. Henrik Vesterbergs "Otto Leisner - Et liv i H.O.P.L.A." er baseret på Leisners personlige erindringer, samtaler med venner og kolleger, samt en række arkivmateriale.
9788771591811
Humør, Oplysning, Populær musik, Livsglæde og Aktivitet – ”H.O.P.L.A.” – hed et af Otto Leisners mest elskede tv-programmer. De fem ingredienser var lige efter Leisners hoved og de grundlæggende værdier, han styrede efter gennem hele sit 91 år lange liv. I mere end 40 år var Otto Leisner indbegrebet af uforpligtende og begavet underholdning for hele familien. ”Pladeparade”, ”Krobal”, ”Den Gyldne Pil”, ”Fup eller Fakta” og ”Kvit eller Dobbelt” … Otto Leisners programmer samlede i årevis danskerne foran skærmene i antal, man i dag kun ser til de helt store sportsbegivenheder.
Bog, indbundet (kr. 149,95) (kr. 184,95)